ھەڵەی لۆژیکی
ھەڵەی لۆژیکی یان چەواشەکاریی لۆژیکی () بریتییە لە بەکارھێنانی بەڵگەھێنانەوەی ناتەواو یان ھەڵە لەکاتی لە بنیاتنانی ئارگومێنتێکدا. ئەم ھەڵەیە دەکرێت لە ڕووکەشدا وەکو بەڵگەیەکی بەھێزی تەواو دەربکەوێت، بەتایبەت گەر دەستنیشان نەکرابێت. زاروەی «ھەڵەی لۆژیکی» بەرھەمی ھزری ڕۆژاوایە و یەکەمجار کە لە کتێبی «De Sophisticis Elenchis» دا ئاماژەی پێدراوە.

ھەندێک لە ھەڵە لۆژیکییەکان بە ئەنقەست ئەنجام دەدرێن بەمەبەستی فریودان یان قەناعەتپێکردنی بەرامبەر لە ڕێگەی فێڵکرنەوە. ھەندێکی دیکە بە بێ مەبەست ئەنجام دەدرێن بەھۆی سنوورداربوونی تواناکانی مرۆڤەوە وەکو ناوردبوون، بایەسی کۆگنیتیڤ یان بایەسی کۆمەڵایەتی و نەفامییەوە.

ھەڵە لۆژیکییەکان بەگشتی دابەش دەکرێن بۆ دوو جۆر کە ئەوانیش «فەرمی» و «نافەرمی». ھەڵەی لۆژیکی فەرمی بریتییە لە ھەڵەیەک لە پێکھاتەی ئارگومێنتی دیدەکتڤدا و سەرئەنجام ئارگومێنتەکە بەتەواوی بێ سوود دەکات، لەکاتێکدا ھەڵەی نافەرمی لە سەرچاوە دەگرێت لە ھەڵەیەکی ناو بەڵگەھێنانەوەیەکەوە وەک لە فۆڕمێکی لۆژیکی نەشیاوەوە. ئەو ئارگومێنتانەی کە ھەڵەی نافەرمییان تێدایە لەوانەیە بە شێوەیەکی فەرمی تەواو بن، بەڵام ھێشتا ھەر بە ھەڵەی لۆژیکی حساب دەکرێن.

سەرچاوەکان

بەستەرە دەرەکییەکان 

لۆژیکی فەلسەفی
زانیاری